# **DECIZIA ETAPEI DE ÎNCADRARE**

## Nr. din 27.05.2019

Ca urmare a solicitării de emitere a acordului de mediu adresate de **Municipiul Suceava** cu sediul în mun. Suceava, b-dul 1 Mai, nr. 5 A, jud. Suceava, înregistrată la APM Suceava cu nr. 4051 din 2.04.2019, în baza:

**Legii nr. 292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.05.2019, că proiectul **“Ruta alternativă Suceava-Botoşani, etapa 1, pod peste râul Suceava şi organizare de şantier*”*** propus a fi amplasat în mun. Suceava, jud. Suceava nu se supune evaluării impactului asupra mediului.

 Justificarea prezentei decizii:

 I. Motivele pe baza cărora s-a stabilit neefectuarea evaluării impactului asupra mediului sunt următoarele, Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 10, lit. e;

Justificarea necesității proiectului

În prezent în municipiul Suceava există o problemă majoră de trafic auto, deosebit de intens mai ales în zona comercială a orașului, pe strada Calea Unirii, tronsonul cuprins între podul actual peste râul Suceava şi sensul giratoriu Burdujeni. Pentru descongestionarea traficului pe această arteră, Municipiul Suceava intenționează să realizeze o rută alternativă ocolitoare a tronsonului menționat, sub forma unei micro- centuri care să facă legătura dintre str. Calea Unirii (zona intersecției dintre aceasta cu str. Traian Vuia) și drumul DN 29 Suceava - Botoșani. Traseul propus al rutei alternative are o lungime totală de 4.209 m.

Descrierea lucrărilor

 Podul se va realiza într-o secțiune a râului Suceava aflată la 310 m aval de ecluza existentă şi la 65 m aval de confluența râului Suceava cu râul Cetății. Amplasamentul este situat în intravilanul municipiului Suceava.

 Podul (inclusiv rampele de acces) va ocupa o suprafață de 2038 mp, aflată în proprietate publică.

 În cadrul proiectului a fost stabilită următoarea soluţie:

* + **Pod** cu patru deschideri, cu 3 pile şi 2 culeei, prevăzut cu grinzi din beton armat precomprimat, cu corzi aderente, având lungimea de 24 m, rezultând o lumina parţială Lo = 22,70 m şi o lumină totală de 90,8 m.
		- Lungimea totală a podului (inclusive aripile întoarse) are o lungime de 104,4 m.
		- Lăţimea totală a podului este de 11,20 m, din care partea carosabilă de 7,80 m, două trotuare de 1,50 m, şi lisa parapetului de 0,20 m.
		- Infrastructura podului este compusă din 2 culee şi 3 pile, fundate indirect prin intermediul a câte 8 piloţi foraţi cu diametrul de 1080 mm, la adâncimea de 12 m;
	+ **Regularizare albie:**
		- **calibrare albie** pe tronsoane de 216 m în amonte şi 36 m în aval de pod.
		- **apărări de maluri** executate din gabioane, pozate pe saltele din gabioane: pe malul stâng - 202 m amonte de pod şi 35 m aval de pod; pe malul drept - 235 m amonte de pod, din care 35 m aferente consolidării confluenței cu pârâul Cetății.
	+ **Demolare bazin beton existent.**
* Pe malul drept, amonte de pod, există un bazin din beton, abandonat, al cărui amplasament este în interiorul culoarului flancat de gabioane. Este necesară demolarea acestui bazin cu un volum de 20 mc.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: se vor utiliza materiale locale fără a afecta resursele naturale.

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

 **f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **g)** *riscurile pentru sănătatea umană*: nu este cazul.

 **2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 335/29.03.2019 eliberat de Primăria Municipiului Suceava, terenul este zona albiei râului Suceava şi este în proprietatea municipiului Suceava.

b) *bogăţia, disponibilitatea, calitatea şi capacitatea de regenerare relative ale resurselor natural (inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: amplasamentul proiectului este în situl NATURA 2000 ROSCI 0380-Râul Suceava-Liteni.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 II. Motivele pe baza cărora s-a stabilit necesitatea neefectuării evaluării adecvate sunt următoarele:

- În urma parcurgerii Memoriului de prezentare al ***Municipiului Suceava*** pentru proiectul **“Ruta alternativă Suceava-Botoşani, etapa 1, pod peste râul Suceava şi organizare de şantier*”*** propus a fi amplasat în mun. Suceava, jud. Suceava, considerăm că datele furnizate sunt suficiente aşa cum este prevăzut la pct. 2.1. din Ordinul nr. 19/2010 *pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar*, pct. 2.1. *Etapa de încadrare*: descrierea succintă a proiectului și amplasarea acestuia în raport cu situl Natura 2000 ROSCI0380- *Râul Suceava-Liteni*, date despre speciile de interes comunitar din areal, estimare impact. În conformitate cu art. 28, alin 2, din Anexa 5 la Procedura din Legea nr. 292/2018, considerăm că nu este necesară continuarea procedurii EA cu depunerea studiului de evaluare adecvată, deoarece nu se constată un impact negativ semnificativ asupra sitului Natura 2000 ROSCI0380- *Râul Suceava-Liteni*.

- Avizul nr. 447/20.05.2019 al Agenției Naționale pentru Arii Naturale Protejate precizează că proiectul propus nu va conduce la fragmentarea ariei naturale protejate și nu va avea un impact negativ asupra factorilor care determină menținerea stării favorabile de conservare a integrității sitului ROSCI 0380-Râul Suceava-Liteni.

Se vor respecta următoarele condiţii:

 - organizarea de șantier se va amplasa în afara ariei naturale protejate;

 - alimentarea cu carburanți a utilajelor se va face numai în locuri special amenajate; repararea și întreținerea acestora se va face în unități specializate;

 - este interzisă depozitarea pe amplasament a materialelor; pentru deșeurile rezultate se va asigura transportul acestora cât mai repede;

 Pentru protecția speciilor *Triturus cristatus, Bombina Variegata, Bombina Bombina și Emys orbicularis*, specii de amfibieni care pot fi prezente în zona proiectului, lucrările din cadrul proiectului se vor realiza astfel încât să nu fie afectate bălțile și ochiurile de apă, ăn special în perioada critică pentru specii, respectiv martie-iulie;

Pentru speciile de plante şi animale sălbatice terestre, acvatice şi subterane, cu excepţia speciilor de păsări, inclusiv cele prevăzute în anexele nr. 3 (specii de interes comunitar) şi 4 B (specii de interes naţional) din OUG nr. 57/2007, precum şi speciile incluse în lista roşie naţională şi care trăiesc atât în ariile naturale protejate, cât şi în afară lor, sunt interzise:

* orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;
* perturbarea intenţionată în cursul perioadei de reproducere, de creştere, de hibernare şi de migraţie;
* deteriorarea, distrugerea şi/sau culegerea intenţionată a cuiburilor şi/sau ouălor din natură;
* deteriorarea şi/sau distrugerea locurilor de reproducere ori de odihnă;
* se interzice depozitare necontrolată a deşeurilor menajere şi din activităţile specifice. Se va amenaja un loc special pentru depozitarea deşeurilor şi se va asigura transportul acestor cât mai repede pentru a nu constitui un pericol pentru păsările din zonă.

 Pentru toate speciile de păsări sunt interzise:

* uciderea sau capturarea intenţionată, indiferent de metoda utilizată;
* deteriorarea, distrugerea şi/sau culegerea intenţionată a cuiburilor şi/sau ouălor din natură;
* culegerea ouălor din natură şi păstrarea acestora, chiar dacă sunt goale;
* perturbarea intenţionată, în special în cursul perioadei de reproducere, de creştere şi de migraţie;
* deținerea exemplarelor din speciile pentru care sunt interzise vânarea şi capturarea;
* comercializarea, deţinerea şi/sau transportul în scopul comercializării acestora în stare vie ori moartă sau a oricăror părţi ori produse provenite de la acestea;

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă, autoritatea competentă în domeniul gospodăririi apelor Sistemul de gospodărire a apelor Suceava eliberând Avizul de gospodărire a apelor nr. 270 din 3.12.2018.

Condiţiile impuse în avizul de gospodărire a apelor:

-să respecte condițiile impuse prin Avizul edilitar nr. 721/SV/16.11.2018, emis de ACET SA Suceava;

- se va analiza oportunitatea realizării unui prag de fund submersibil aval de pod pentru stabilizarea talvegului albiei, prevenirea afuierii fundațiilor infrastructurii și protecția conductelor de canalizare care subtraversează râul Suceava în imediata vecinătate amonte a podului;

-conform art. 33, aliniatul 6.1 din Legea apelor nr. 107/1996 cu modificările și completările ulterioare, beneficiarii lucrărilor inginerești de artă( poduri), sunt obligați să asigure permanent secțiunea optimă de scurgere a apelor, pe cheltuială proprie, în limita a două lungimi de pod în albia majoră în amonte și în limita unei lungimi de pod în albia minoră aval;

-execuţia lucrărilor în albiile cursurilor de apă se va realiza cu respectarea prevederilor Ordinului MMDD nr. 1163/2007 privind *\*Aprobarea unor măsuri pentru îmbunătăţirea soluţiilor tehnice de proiectare şi realizare a lucrărilor hidrotehnice de amenajare şi reamenajare a cursurilor de apă pentru atingerea obiectivelor de mediu din domeniul apelor\** ( se va lua în considerare inclusive materialele de construcţie utilizate);

Condiţiile de realizare a proiectului:

1. Se vor respecta prevederile avizului de gospodărire a apelor nr. 270 din 3.12.2018.
2. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. . 335/29.03.2019 eliberat de Primăria Municipiului Suceava;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| **Şef Serviciu****Avize, Acorduri, Autorizaţii,Adina HOBJILĂ** | **Şef Serviciu****Calitatea Factorilor de Mediu,Anca IONCE** |
| **Întocmit,cons. Doru COJOCARU** | **Întocmit,cons. Cezar ASURDULUI** |